Document ID: /roh_data/filtered/fineweb-2-filterrobots_roh.jsonl.gz/51068

Il skiunz da freestyle grischun Andri Ragettli ha persvadì al cumenzament da la cuppa mundiala dal slopestyle a Stubai en Austria. Ragettli vegn grazia ad in fitg bun segund percurs sin plazza dus. L'emprim run n'era betg grategià cun be 51,76 puncts. Tar il segund ha il skiunz da Flem dentant mussà ina fitg buna prestaziun cun 87,38 puncts. Victur daventa il superstar norvegiais Birk Ruud cun 88,96 puncts. Quel aveva gia gudagnà avant in mais tar il Big Air a Cuira.
Tar las dunnas daventa Sarah Höfflin sco 6avla meglra Svizra. Gudagnà ha la Norvegiaisa Johanne Killi. La terza dal Big Air a Cuira Mathilde Gremaud n'è betg stada a la partenza.